
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 121 


24 Φεβρουάριου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 23 

Τροποποίηση και συμπλήρωση διατάξεων 
του Οργανισμού της ΑΤΕ. 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΊΑΣ 

Έχοντας υπόψη: 

1. Τη διάταξη του άρθρου 1 του Ν.Δ/τος 170/74 «Περί 
τροποποιήσεως και συμπληρώσεως διατάξεων του Οργα¬ 
νισμού της Αγροτικής Τράπεζας της Ελλάδος (ΦΕΚ 344/ 
Α718.11.1974)=». 

2. Τη διάταξη του άρθρου 19 παραγρ. 2 Ν. 1735/1987 
(ΦΕΚ 195/Α/11.11.1987). 

3. Την αριθμ. 226698/1980/6.3,1973 υπουργική από¬ 
φαση «Οργανισμός ΑΤΕ» που κυρώθηκε με το Ν.Δ/γμα 
293/73 ΦΕΚ 270/Α773, όπως αυτή τροποποιήθηκε με¬ 
ταγενέστερα. 

4. Την αριθμ. 17/14.12.1994 απόφαση Διοικητικού 
Συμβουλίου Αγροτικής Τράπεζας της Ελλάδος. 

5. Το ότι από τις διατάξεις αυτής της απόφασης προκα- 
λείται δαπάνη το ύψος της οποίας ανέρχεται στο ποσό των 
2.000.000 δρχ. (δύο εκατομμυρίων) για το τρέχον έτος. 
Το ποσό αυτό υπερκαλύπτεται από εκείνο που έχει εγγρά¬ 
φει στον Προϋπολογισμό της Τράπεζας στον Κ.Α. 1811/ 
110 «Αποδοχές Προσωπικού», αποφασίζουμε: 

Εγκρίνουμε την αριθμ. 17/14.12.1994 απόφαση Διοι¬ 
κητικού Συμβουλίου της ΑΤΕ, με την οποία επέρχονται οι 
παρακάτω τροποποιήσεις και συμπληρώσεις διατάξεων 
στον ισχύοντα οργανισμό της Αγροτικής Τράπεζας. 

Αρθρο 1 

Το άρθρο 2 του Οργανισμού καταργείται και αντικαθί¬ 
σταται ως ακολούθως: 

«Άρθρο 2 

Βασική διάρθρωση Κεντρικής Υπηρεσίας 

1. Η Κεντρική Υπηρεσία της Αγροτικής Τράπεζας της 
Ελλάδος διαρθρώνεται σε 16 Διευθύνσεις και 5 ανεξάρτη¬ 
τες Υποδιευθύνσεις: 

Α. Διευθύνσεις 

1. Αγροτικής Πίστης 


2. Γεωργικών Βιομηχανιών 

3. Συνεταιρισμών 

4. Φυτικής Παραγωγής 

5. Ζωικής Παραγωγής 

6. Οργάνωσης 

7. Οικονομικών Υπηρεσιών 

8. Τραπεζικών Εργασιών 

9. Μηχανογράφησης 

10. Επιθεώρησης 

11. Προσωπικού 

12. Νομικών Υπηρεσιών 

13. Τεχνικών Έργων 

14. Μελετών και Προγραμματισμού 

15. Διαθεσίμων και Διεθνών Σχέσεων 

16. Κεντρικού Καταστήματος 

Β. Υποδιευθύνσεις 

1. Υποδιεύθυνση Διοίκησης 

2. Υποδιεύθυνση Προμηθειών 

3. Υποδιεύθυνση Εκπαίδευσης και Επιμόρφωσης 

4. Υποδιεύθυνση Καθυστερήσεων 

5. Υποδιεύθυνση θυγατρικών Εταιρειών 

2. Με απόφαση του Διοικητικού Συμβουλίου, μετά από 
πρόταση του Διοικητή, επιτρέπεται να δημιουργούνται 
νέες Διευθύνσεις και Υποδιευθύνσεις ή να καταργούνται, 
ή να συγχωνεύονται, ή να μετονομάζονται οι υφιστάμενες 
καθώς και να καθορίζονται ή ανακατανέμονται οι αρμοδιό- 
τητές τους, πάντοτε όμως, μέσα στα πλαίσια του αριθμού 
των Διευθύνσεων και Υποδιευθύνσεων που προβλέπονται 
στην παράγραφο 1 του παρόντος. 

Με την ίδια διαδικασία είναι δυνατή και η τροποποίηση 
των άρθρων 26, 27 και 37 ως προς τη στελέχωση των 
Διευθύνσεων, Υποδιευθύνσεων και Καταστημάτων με 
ανώτατους υπαλλήλους πάντοτε όμως, μέσα στα πλαίσια 
του προβλεπόμενου αριθμού οργανικών θέσεων Διευθυ¬ 
ντών και Υποδιευθυντών και της κατανομής τους κατά 
κλάδους». 

Άρθρο 2 

Στο άρθρο 3 προστίθεται η ακόλουθη παράγραφος υπό 
στοιχείο 3: 

«3. Οι Διευθύνσεις είναι δυνατόν, με απόφαση του Διοι¬ 
κητικού Συμβουλίου μετά από πρόταση του Διοικητή, να 
διαρθρώνονται σε Υποδιευθύνσεις. Κάθε Υποδιεύθυνση 
διαρθρώνεται σε Τμήματα κατά την παράγραφο 1 του πα- 

ρόντος άρθρου. Ως Προϊστάμενος σε κάθε Υποδιεύθυνση 
τοποθετείται ένάς από τους Αναπληρωτές Προϊσταμένου 
της Διεύθυνσης». 

Άρθρο 3 

Στο άρθρο 4 επέρχτονται οι ακόλουθες τροποποιήσεις: 
α. Στο εδάφιο β' της παραγράφου 2 καταργείται και 
αντικαθίσταται ως ακολούθως: 

«β. Τμήμα Δημοσίων Σχέσεων 

- Η δημιουργία κλίματος αμοιβαίας κατανόησης, καλής 
θέλησης και εμπιστοσύνης μεταξύ ΑΤΕ και κοινού. 

- Η δημιουργία κλίματος καλής θέλησης μεταξύ Διοίκη¬ 
σης και εργαζομένων στην Τράπεζα καθώς και σύσφιξη 
σχέσεων των μελών του Προσωπικού. 

- Η διατήρηση ή και αύξηση του κύρους και της καλής φή- 
μης της Τράπεζας και η υπογράμμιση του κοινωνικού της 
ρόλου. 

- Η συμβολή σε κάθε προσπάθεια, για ανάπτυξη του κοι¬ 
νωνικού και πολιτιστικού επιπέδου της χώρας και ιδιαίτερα 
της υπαίθρου. 

- Η παρακολούθηση του ημερήσιου και περιοδικού τύ¬ 
που, η ενημέρωση της Διοίκησης και των υπηρεσιών επί 
των ενδιαφερουσών την Τ ράπεζα ειδήσεων και δημοσιευ¬ 
μάτων και η καταχώρησης των δημοσιευμάτων της Τράπε- 
ζας στον τύπο. 

- Η μέριμνα για την συμμετοχή της Τράπεζας σε εκθέ¬ 
σεις. 

- Η επιμέλεια για την επικοινωνία του Διοικητή με τις Δη¬ 
μόσιες και λοιπές υπηρεσίες, το κοινό και τους υπαλλή¬ 
λους. 

- Ο συντονισμός και ο έλεγχος λειτουργίας του Μορφωτι¬ 
κού Ινστιτούτου της Τράπεζας». 

β. Το εδάφιο δ' της παραγράφου 2 καταργείται και το 
εδάφιο ε' της ίδιας παραγράφου αριθμείται ως εδάδιο δ'. 

Αρθρο 4 

Καταργείται το εδάφιο στ’ της παραγράφου 3 του άρ¬ 
θρου 5 και τα εδάφια β’ και γ' της παραγράφου 2.1 του άρ¬ 
θρου 6. 

Άρθρο 5 

Προστίθεται νέο άρθρο με αριθμό 18β', ως ακολού¬ 
θως: 

«Άρθρο 18β 

Υποδιεύθυνση Καθυστερήσεων 

1. Στην αρμοδιότητα της Υποδιεύθυνσης Καθυστερή¬ 
σεων ανήκει: 

α. Η μελέτη και παρακολούθηση των πόσης φύσεως 
απαιτήσεων από χορηγήσεις δανείων της Τράπεζας, που 
περιέρχονται σε καθυστέρηση (εμπλοκή) και η διαμόρ¬ 
φωση πολιτικής και διαδικασιών με στόχο την ελαχιστο- 
ποίηση των επισφαλειών της Τράπεζας. 

β. Ο προγραμματισμός ρευστοποίησης/ τακτοποίησης 
των σε καθυστέρηση απαιτήσεων από δάνεια και ο συντο¬ 
νισμός, η παροχή οδηγιών και η παρακολούθηση υλοποίη¬ 
σης του από τις μονάδες του δικτύου. 

γ. Η σε συνεργασία με τις Πιστωτικές Διευθύνσεις δια¬ 
μόρφωση οδηγιών, κριτηρίων και διαδικασιών για το χαρα¬ 
κτηρισμό απαιτήσεων σε εμπλοκή και τη μεταφορά τους 
στην αρμοδιότητα της Υποδιεύθυνσης, 
δ. Η διαχείριση των υπαγομένων στη δικαιοδοσία της 


Υποδιεύθυνσης εμπλοκών και ο συντονισμός και υποστή¬ 
ριξη των μονάδων του δικτύου για την τακτοποίησή τους. 

ε. Η σε συνεργασία με τη Διεύθυνση Νομικών Υπηρε¬ 
σιών, συστηματική υποστήριξη, παρακολούθηση και διεκ¬ 
περαίωση των δικαστικών ενεργειών και άλλων μέτρων 
που είναι απαραίτητα για τη ρευστοποίηση των απαιτή¬ 
σεων σε καθυστέρηση. 

στ. Η επιμέλεια και παρακολούθηση της εφαρμογής των 
λαμβανομένων αποφάσεων και μέτρων και η τακτική συ¬ 
νολική ενημέρωση της Διοίκησης και των Πιστωτικών 
Διευθύνσεων επί της πορείας ρευστοποίησης των εμπλο¬ 
κών της Τράπεζας. 

ζ. Ο χαρακτηρισμός απαιτήσεων ως ανεπίδεκτων εί¬ 
σπραξης και η εισήγηση στα αρμόδια όργανα της Τράπε¬ 
ζας για διαγραφή τους. 

2. Η Υποδιεύθυνση Καθυστερήσεων περιλαμβάνει τα 
ακόλουθα τμήματα στα οποία ανήκουν οι εξής αρμοδιότη¬ 
τες: 

α. Τμήμα Πολιτικής Διαδικασιών και Προγραμματισμού 

- Η συγκέντρωση και μελέτη στοιχείων σχετικών με τις 
απαιτήσεις της Τράπεζας σε καθυστέρηση και η διαμόρ¬ 
φωση πολιτικής και κανόνων που θα ακολουθούν τα Τμή¬ 
ματα Καθυστερήσεων και τα Καταστήματα με στόχο την 
ελαχιστοποίηση των επισφαλειών της Τράπεζας. 

- Η παροχή οδηγιών στα καταστήματα, ως προς τα κριτή¬ 
ρια και τις διαδικασίες μεταφοράς στην αρμοδιότητα της 
Υποδιεύθυνσης των απαιτήσεων σε καθυστέρηση. 

- Η κατάρτιση γενικού προγράμματος ρευστοποίησης 
/τακτοποίησης των απαιτήσεων σε καθυστέρηση και η 
παροχή οδηγιών, ο συντονισμός και ο έλεγχος υλοποίησης 
του από το δίκτυο της Τράπεζας. 

- Η σε συνεργασία με τη Διεύθυνση Νομικών Υπηρεσιών 
παροχή γενικών οδηγιών σχετικών με τις αναγκαίες δικα¬ 
στικές ενέργειες και εξωδικαστηριακό μέτρα για τη ρευ¬ 
στοποίηση των απαιτήσεων σε καθυστέρηση δικαιοδο¬ 
σίας Καταστημάτων. 

- Η Τακτική συνολική ενημέρωση της Διοίκησης επί της 
πορείας ρευστοποίησης των απαιτήσεων σε εμπλοκή της 
Τράπεζας. 

β. Τμήμα Διαχείρισης Καθυστερήσεων Α' 

Με δικαιοδοσία στα καταστήματα Μακεδονίας - Θρά¬ 
κης. 

γ. Τμήμα Διαχείρισης Καθυστερήσεων Β' 

Με δικαιοδοσία στα καταστήματα Στερεός Ελλάδας, 
Θεσσαλίας, Ηπείρου και Νήσων Ισνίου. 

δ. Τμήμα Διαχείρισης Καθυστερήσεων Γ' 

Με δικαιοδοσία στα καταστήματα Πελοποννήσου, Κρή¬ 
της και Νήσων Αιγαίου. 

Στην αρμοδιότητα των τριών Τμημάτων Καθυστερή¬ 
σεων ανήκει η διαχείριση των εμπλοκών για τα καταστή¬ 
ματα δικαιοδοσίας τους και ειδικότερα: 

- Η κατάρτιση ατομικού κατά πελάτη προγράμματος ρευ¬ 
στοποίησης των απαιτήσεων σε καθυστέρηση που μετα- 
Φέρονται στην Υποδιεύθυνση και η τελική έγκριση για τις 
μέχρι των ορίων δικαιοδοσίας της περιπτώσεις ή η εισή¬ 
γηση στα κατά περίπτωση αρμόδια όργανα. 

- Η μελέτη και διερεύνηση των αιτίων που δημιούργησαν 
τα προβλήματα στις επιχειρήσεις και η διατύπωση προτά¬ 
σεων αντιμετώπισής τους σε συνδυασμό με τις δυνατότη¬ 
τες και τη συμπεριφορά ίου φορέα. 

- Η, από κοινού με τις Πιστωτικές Διευθύνσεις, έγκριση ή 
εισήγηση για την παροχή πιστωτικών διευκολύνσεων και 

δανειακών ενισχύσεων σε επιχειρήσεις που βρίσκονται σε 
εμπλοκή και τεκμηριώνεται η δυνατότητα ανάκαμψής 
τους. 

- Η επιλογή, σε συνεργασία με τη Διεύθυνση Νομικών 
Υπηρεσιών, των καταλλήλων κατά περίπτωση δικαστικών 
ενεργειών ή εξωδικαστηριακών μέτρων για την αποτελε¬ 
σματική ρευστοποίηση των εμπλοκών που διαχειρίζεται το 
Τμήμα, 

- Η συστηματική παρακολούθηση της υλοποίησης από τα 
Καταστήματα και τους κατά τόπους νομικούς συμβού¬ 
λους, των πλειστηριασμών και εξωδικαστηριακών μέτρων, 
που αποφασίζονται για κάθε πελάτη - οφειλέτη και η πα¬ 
ροχή οδηγιών και υποστήριξης, σε άλες τις φάσεις εξέλι¬ 
ξής τους εφόσον κρίνεται αναγκαίο. 

- Η παρακολούθηση εφαρμογής από τα καταστήματα δι¬ 
καιοδοσίας του Τμήματος, του Προγράμματος ρευστοποί¬ 
ησης των εμπλοκών που διαχειρίζονται και η παροχή υπο¬ 
στήριξης εφόσον κρίνεται αναγκαίο. 

- Η τακτική ενημέρωση του Τμήματος Πολιτικής Διαδικα¬ 
σιών και Προγραμματισμού επί της πορείας ρευστοποίη¬ 
σης των εμπλοκών αρμοδιότητας του Τμήματος». 

Αρθρο 6 

Προστίθεται νέο άρθρο με αριθμό 18γ', ως ακολού¬ 
θως: 

« Αρθρο Ιθγ’ 

Υποδιεύθυνση θυγατρικών Εταιριών 

1. Στην αρμοδιότητα της Υποδιεύθυνσης θυγατρικών 
Εταιριών ανήκει: 

α. Η μελέτη της δραστηριότητας των εταιριών του ομί¬ 
λου Χρηματοπιστωτικών Εταιριών της Τράπεζας και των 
εταιριών Μετοχικού ενδιαφέροντος της ΑΤΕ και η διαμόρ¬ 
φωση κοινής πολιτικής και προγράμματος δράσης στα 
πλαίσια του ομίλου. 

β. Ο συντονισμός και η διοικητική και οικονομική παρα¬ 
κολούθηση των εργασιών των εταιριών αυτών και η αξιο¬ 
λόγηση των οικονομικών αποτελεσμάτων τους. 

γ. Η μελέτη επιχειρηματικών τομέων για την κάλυψή 
τους με επέκταση υφισταμένων ή ίδρυση νέων θυγατρι¬ 
κών εταιριών. 

δ. Η αξιολόγηση της απόδοσης των επενδεδυμένων κε¬ 
φαλαίων της ΑΤΕ σ' αυτές τις Εταιρίες και η σύνταξη εκ¬ 
θέσεων με προτάσεις για τη βελτίωση της απόδοσής τους. 

ε. Η αξιολόγηση του ηι 311390 ιπεπί των εταιριών αυτών 
(στόχοι - μέσα - αποτελέσματα). 

2. Η Υποδιεύθυνση θυγατρικών Εταιριών περιλαμβάνει 
τα ακόλουθα Τμήματα στα οποία ανήκουν οι εξής αρμο¬ 
διότητες: 

α. Τμήμα Πολιτικής και Σχεδιασμού 

- Η ανάλυση και μελέτη όλου του πλέγματος των εταιριών 
στις οποίες η ΑΤΕ έχει επενδεδυμένα κεφάλαια και η δια¬ 
τύπωση πολιτικής της Τράπεζας για την καλλίτερη αξιο¬ 
ποίηση των συμμετοχών της. 

- Η από κοινού με τις εταιρίες διαμόρφωση συνολικής πο¬ 
λιτικής, στόχων και σχεδίων δράσης, για το χρηματοπιστω¬ 
τική όμιλο και τις θυγατρικές Εταιρίες. 

- Η διαμόρφωση πλαισίων, αρχών και μεθόδων συνεργα¬ 
σίας μεταξύ των εταιριών καθώς και με την Τράπεζα. 

- Η μελέτη επιχειρηματικών τομέων και εισήγηση για την 
κάλυψή τους με επέκταση υφισταμένων ή ίδρυση νέων 
θυγατρικών εταιριών. 


- Η μελέτη των επιχειρηματικών χώρων δραστηριοποιή- 
σεως των θυγατρικών εταιριών και εισήγηση για περαι¬ 
τέρω επένδυση ή αποεπένδυση στις εταιρίες αυτές. 

- Η σύνταξη ενοποιημένων Λογιστικών και Οικονομικών 
Στοιχείων. 

β. Τμήμα Συντονισμού και Υποστήριξης Ομίλου Χρημα¬ 
τοπιστωτικών Εταιριών 

- Η εξειδίκευση και εφαρμογή των σχεδίων και προγραμ¬ 
μάτων δράσης του Τμήματος Πολιτικής και Σχεδιασμού 
κατά το μέρος που αφορά τις εταιρίες του Χρηματοπιστω¬ 
τικού Ομίλου. 

- Η υποστήριξη των θεσμοθετημένων Οργάνων Συντονι¬ 
σμού των προγραμμάτων και δραστηριοτήτων του Ομίλου 
Χρηματοπιστωτικών Εταιριών. 

- Η κατάρτιση προϋπολογισμού των προαδοκωμένων 
αποτελεσμάτων και η περιοδική αξιολόγησή τους. 

- Η παρακολούθηση της δραστηριότητας και διαχείρισης 
των εταιρών του Ομίλου με συστηματική, περιοδική ή 
έκτακτη, συλλογή στοιχείων προϋπολογισμών, λογιστικών 
και οικονομικών καταστάσεων και διοικητικών πληροφο¬ 
ριών. 

- Η μελέτη και εισήγηση για μεταβολές των μεγεθών 
συμμετοχής στις εταιρίες του Ομίλου. 

γ. Τμήμα Συντονισμού και Υποστήριξης Λοιπών θυγα¬ 
τρικών Εταιριών 

- Η εξειδίκευση και εφαρμογή των σχεδίων και προγραμ¬ 
μάτων δράσης του Τμήματος Πολιτικής και Σχεδιασμού 
κατά το μέρος που αφορά τις μη χρηματοπιστωτικές θυγα¬ 
τρικές εταιρίες και συμμετοχές. 

- Η διοικητική και οικονομική παρακολούθηση των εργα¬ 
σιών των εταιριών αυτών και η αξιολόγηση των οικονομι¬ 
κών τους αποτελεσμάτων με συστηματική, περιοδική ή 
έκτακτη, συλλογή στοιχείων προϋπολογισμών, λογιστικών 
και οικονομικών καταστάσεων και διοικητικών πληροφο¬ 
ριών. 

- Η εξασφάλιση και συντονισμός της συνεργασίας στον 
τομέα χρηματοδοτήσεων, εξαγωγικών δραστηριοτήτων 
και λοιπών τραπεζικών και ασφαλιστικών αναγκών των 
εταιριών. 

- Η μελέτη και εισήγηση για μεταβολές των μεγεθών 
συμμετοχής στις εταιρίες δικαιοδοσίας του Τμήματος». 

Αρθρο 7 

Στο άρθρο 19 επέρχονται οι ακόλουθες τροποποιή¬ 
σεις: 

α. Η λέξη «Υπηρεσιών» της πρώτης σειράς της παρα¬ 
γράφου 1 και η λέξη «Υπηρεσίας» των εδαφίων ε' και ατ’ 
(υπεδάφιο δδ) της ίδιας παραγράφου, αντικαθίσταται με 
τις λέξεις «Υποδιευθύνσεων» και «Υποδιευθύνσεως» αντί¬ 
στοιχα. 

β. Η φράση «της Επιτροπής Πιστώσεων» των υπεδαφίων 
ββ’ και γγ' του εδαφίου στ" της παραγράφου 1 και του εδα¬ 
φίου δ' της παραγράφου 3 αντικαθίσταται με τη φράση 
«του Συμβουλίου Χορηγήσεων». 

γ. Η παράγραφος 2 καταργείται και αντικαθίσταται ως 
εξής: 

«2α) Στις Διευθύνσεις που διαρθρώνονται σε Υποδιευ¬ 
θύνσεις, ο Προϊστάμενος έχει τη γενικότερη εποπτεία και 
είναι υπεύθυνος για το συντονισμό και την εύρυθυμη και 
αποδοτική λειτουργία της Διεύθυνσης, ενώ οι Αναπληρω¬ 
τές του, Προϊστάμενοι Υποδιευθύνσεων, επικουρούν τον 
Προϊστάμενο κατά την άσκηση των αρμοδιοτήτων του και 

παράλληλα έχουν την ευθύνη για την εύρυθμη και αποδο¬ 
τική λειτουργία της Υποδιεύθυνσης που προϊστανται. 

β) Στους Αναπληρωτές Προϊσταμένων, που τοποθετού¬ 
νται στις υπόλοιπες Διευθύνσεις και τις ανεξάρτητες Υπο¬ 
διευθύνσεις για να επικουρούν τον Προϊστάμενο κατά την 
άσκηση των αρμοδιοτήτων του, ανατίθεται απ’ αυτόν, 
μετά από έγκριση του Διοικητή ή επίβλεψη ορισμένων το¬ 
μέων δράσης {Τμημάτων, Γραφείων) της Διεύθυνσης ή 
Υποδιεύθυνσης». 

Αρθρο 8 

Οι παράγραφοι 1 και 2 του άρθρου 20 αντικαθίστανται 
ως ακολούθως: 

«1. Την περιφερειακή υπηρεσία της Τράπεζας αποτε¬ 
λούν τα Καταστήματα, οι θυρίδες, οι Γεωτεχνικές Επιθε¬ 
ωρήσεις, οι Επιθεωρήσεις Συνεταιρισμών και τα Γ ραφεία 
Αντιπροσωπείας Εξωτερικού. 

2. Οι περιφερειακές υπηρεσίες της Τράπεζας δημιουρ- 
γούνται, συγχωνεύονται ή καταργούνται με απόφαση του 
Διοικητικού Συμβουλίου μετά από πρόταση του Διοικητή, 
εκτός από τις θυρίδες και τα Γ ραφεία Αντιπροσωπείας 
Εξωτερικού που δημιουργούνται, συγχωνεύονται ή κατα^ 
γούνται με απόφαση του Διοικητή. 

Τα ίδια όργανα καθορίζουν και την έδρα τους, ενώ η το¬ 
πική δικαιοδοσία, όλων των περιφερειακών υπηρεσιών, 
καθορίζεται με απόφαση του Διοικητή. 

Αρθρο 9 

Στο άρθρο 26 επέρχονται οι ακόλουθες τροποποιή¬ 
σεις: 

α. Τα εδάφια ε' και στ' της παραγράφου 1 καταργούνται 
και προστίθενται νέα εδάφια υπό στοιχεία ε' έως ιγ' ως 
ακολούθως: 

«ε. Ως Προϊστάμενος της Διεύθυνσης Μηχανογράφη¬ 
σης τοποθετείται υπάλληλος με βαθμό Διευθυντή του 
Κλάδου Αναλυτών - Προγραμματιστών και Οργανωτών ή 
Οικονομικών με πενταετή τουλάχιστον άσκηση καθηκό¬ 
ντων Προϊσταμένου ή Αναπληρωτή Προϊσταμένου σε Τμή¬ 
ματα με αντικείμενο που απαιτεί γνώσεις πληροφορικής. 

στ. Ως Προϊστάμενος της Διεύθυνσης Οργάνωσης το¬ 
ποθετείται υπάλληλος με βαθμό Διευθυντή του κλάδου 
Οικονομικού ή Αναλυτών - Προγραμματιστών και Οργανω¬ 
τών. 

ζ. Ως Προϊστάμενοι των λοιπών Διευθύνσεων, τοποθε¬ 
τούνται υπάλληλοι με βαθμό Διευθυντή του κλάδου Οικο¬ 
νομικών. 

η. Ως Προϊστάμενος της Υποδιεύθυνσης Διοίκησης το¬ 
ποθετείται υπάλληλος, με βαθμό Υποδιευθυντή ανεξάρ¬ 
τητα από κλάδο και ειδικότητα. 

θ. Ως Προϊστάμενοι των Υποδιευθύνσεων, Καθυστερή¬ 
σεων και θυγατρικών Εταιριών τοποθετούνται υπάλληλοι, 
με βαθμό Υποδιευθυντή ανεξάρτητα από κλάδο και ειδι¬ 
κότητα εκτός των κλάδων Νομικών και Μηχανικών Ανωτά- 
των Σχολών. 

ι. Ως Προϊστάμενος της Υποδιεύθυνσης Προμηθειών 
τοποθετείται υπάλληλος, με βαθμό Υποδιευθυντή του 
Κλάδου Οικονομικών. 

ια. Ως Προϊστάμενος της Υποδιεύθυνσης Εκπαίδευσης 
και Επιμόρφωσης τοποθετείται υπάλληλος με βαθμό Υπο¬ 
διευθυντή, κάτοχος τίτλου Μεταπτυχιακών σπουδών (του¬ 
λάχιστον επιπέδου ΜΑ5ΤΕΒ) ανεξάρτητα από κλάδο και 
ειδικότητα, εκτός των κλάδων Νομικών και Μηχανικών 


Ανωτάτων Σχολών. 

ιβ. Ως Προϊστάμενοι Υποδιευθύνσεων που συνιστώνται 
σε Διευθύνσεις, σύμφωνα·με την παράγραφο 3 του άρ¬ 
θρου 3, τοποθετούνται υπάλληλοι με το βαθμό Υποδιευ¬ 
θυντή εκ των ασκούντων καθήκοντα Αναπληρωτή Προϊ¬ 
σταμένου της Διευθϋνσης στην οποία ανήκουν. 

ιγ. Ως Προϊστάμενοι όλων των Υποδιευθύνσεων, μπορεί 
να τοποθετηθούν και υπάλληλοι με βαθμό Διευθυντή των 
κλάδων που ορίζονται στο παρόν άρθρο για τους Υποδιευ¬ 
θυντές - Προϊσταμένους των ανεξαρτήτων Υποδιευθύν¬ 
σεων ή για τους Αναπληρωτές Προϊσταμένου Διευθύν¬ 
σεων που διαρθρώνονται σε Υποδιευθύνσεις, αντί¬ 
στοιχα». 

β. Τα εδάφια δ', ε' και στ' της παραγράφου 2 καταργοϋ- 
νται και προστίθενται νέα εδάφια υπό στοιχεία δ’ έως η' ως 
ακολούθως: 

«δ. Ως Αναπληρωτές Προϊσταμένου της Διεύθυνσης Γε- 
ωργικών Βιομηχανικών τοποθετούνται υπάλληλοι με 
βαθμό Υποδιευθυντή δύο (2) του κλάδου Οικονομικών και 
δύο (2) του κλάδου Γεωτεχνικών. 

ε. Ως Αναπληρωτές Προϊσταμένου της Διεύθυνσης Μη¬ 
χανογράφησης τοποθετούνται υπάλληλοι με βαθμό Υπο¬ 
διευθυντή του κλάδου Αναλυτών - Προγραμματιστών και 
Οργανωτών ή Οικονομικών με πενταετή τουλάχιστον 
άσκηση καθηκόντων Προϊσταμένου ή Αναπληρωτή Προϊ¬ 
σταμένου σε τμήματα με αντικείμενο που απαιτεί γνώσεις 
Πληροφορικής. 

στ. Ως Αναπληρωτές Προϊσταμένου της Διεύθυνσης 
Οργάνωσης τοποθετούνται υπάλληλοι με βαθμό Υποδιευ¬ 
θυντή του κλάδου Οικονομικών ή Αναλυτών - Προγραμμα¬ 
τιστών και Οργανωτών. 

ζ, Ως Αναπληρωτές Προϊσταμένων των λοιπών Διευθύν¬ 
σεων τοποθετούνται υπάλληλοι με βαθμό Υποδιευθυντή 
του κλάδου Οικονομικών. 

η. Ως Αναπληρωτές Προϊσταμένων των ανεξαρτήτων 
Υποδιευθύνσεων, τοποθετούνται υπάλληλοι με βαθμό 
Τμηματάρχη Α', των κλάδων που ορίζονται αντίστοιχα για 
τον Προϊστάμενο κάθε Υποδιεύθυνσης». 

γ. Η παράγραφος 5 αντικαθίσταται ως ακολούθως: 

«5α. Κατ' εξαίρεση υπάλληλοι του κλάδου Γ εωτεχνικών, 
κάτοχοι, εκτός του πτυχίου γεωτεχνικής σχολής και δεύ¬ 
τερου πτυχίου από τα αναφερόμενα στην παράγραφο 4 
του άρθρου 38, μπορεί να τοποθετούνται σε θέσεις Προϊ¬ 
σταμένων ή Αναπληρωτών Διευθύνσεων, Υποδιευθύν¬ 
σεων ή Τ μημάτων, για τις οποίες προ βλέπονται υπάλληλοι 
του κλάδου Οικονομικών. 

β. Επίσης υπάλληλοι με βαθμό Διευθυντή ή Υποδιευθυ¬ 
ντή, όλων των κλάδων κυρίου προσωπικού, πλην των κλά¬ 
δων Νομικών και Μηχανικών Ανωτάτων Σχολών, που έχουν 
ασκήσει με επιτυχία επί πενταετία τουλάχιστον, λογιζομέ- 
νου και του χρόνου της τυχόν καθ' ανάθεση άσκησης σε 
εφαρμογή του άρθρου 94, υπεύθυνα καθήκοντα σε θέ¬ 
σεις οι οποίες κατά τα άρθρα 26 και 27 καλύπτονται από 
υπαλλήλου του κλάδου Οικονομικών με βαθμό Τμημα- 
τόρχη Α’ και άνω, μπορεί να τοποθετούνται σε θέσεις για 
τις οποίες κατά τα άρθρα 26 και 27 προβλέπονται υπάλλη¬ 
λοι με βαθμό Διευθυντή ή Υποδιευθυντή του κλάδου Οικο¬ 
νομικών». 

δ. Η πράγραφος 6 αντικαθίσταται ως ακολούθως: 

«6.α. Στη Διεύθυνση Επιθεώρησης τοποθετούνται ένας 
Επιθεωρητής με βαθμό Διευθυντή, πέντε {5} Επιθεωρη¬ 
τές με βαθμό Υποδιευθυντή, είκοσι (20) Επιθεωρητές με 

βαθμό Τμηματάρχη, είκοσι (20) Βοηθοί Επιθεωρητές με 
βαθμό τουλάχιστον Αρχιλογιστή και είκοσι (20) Δόκιμοι 
Επιθεωρητές με βαθμό τουλάχιστον Λογιστή Β', του κλά¬ 
δου Οικονομικών. 

β. Στη Διεύθυνση Προσωπικού τοποθετούνται ένας 
Διευθυντής και πέντε (5) Υποδιευθυντές, ανεξάρτητα από 
κλάδο και ειδικότητα, ως Σύμβουλοι Διοίκησης για την τε¬ 
κμηρίωση του έργου της ή για τις θυγατρικές Εταιρείες 
της Τράπεζας, και για τους Οργανισμούς Προσωπικού». 

ε. Το εδάφια α' της παραγράφου 8 καταργείται και αντι¬ 
καθίσταται ως ακολούθως: 

«8α. Τους Προϊσταμένους των Διευθύνσεων και Υπο¬ 
διευθύνσεων και τους Αναπληρωτές Προϊσταμένου των 
Διευθύνσεων, εφόσον είναι Ανώτατοι Υπάλληλοι, καθώς 
και τους Επιθεωρητές με βαθμό Διευθυντή και Υποδιευ¬ 
θυντή και τους Διευθυντές και Υποδιευθυντές - Συμβού¬ 
λους Διοίκησης της Διεύθυνσης Προσωπικού, ορίζει το 
Διοικητικό Συμβούλιο της Τράπεζας, μετά από πρόταση 
του Διοικητή». 

στ. Η παράγαφος 9 αντικαθίσταται ως ακολούθως: 

«9. Υπάλληλοι που υπηρετούν σε θέσεις για τις οποίες 
κατά το παρόν άρθρο, προβλέπονται υπάλληλοι άλλου 
κλάδου ή η κατοχή ειδικότερων προσόντων που δεν κατέ¬ 
χουν, παραμένουν στις θέσεις τους. 

Η μετακίνησή τους σε προβλεπόμενες για τον κλάδο και 
τα ειδικότερα προσόντα τους θέσεις, θα αποφασίζεται 
από το αρμόδιο κατά περίπτωση όργανο, ανάλογα με τις 
διαμορφούμενες ανάγκες της Υπηρεσίας.». 

Αρθρο 10 

Το εδάφιο α' της παραγ. Β1 του άρθρου 27 αντικαθίστα¬ 
ται ως ακολούθως: 

«α. Στα καταστήματα Αθηνών, Αττικής, Πειραιά, Θεσ¬ 
σαλονίκης, Α’ Λάρισας, Α' Ηρακλείου, Πάτρας και Ιωαννϊ- 
νων τοποθετούνται υπάλληλοι με βαθμό Διευθυντή του 
κλάδου Οικονομικών. Στα υπόλοιπα Καταστήματα που 
εδρεύουν σε πρωτεύουσες Νομών και στα καταστήματα 
Α' τάξης (κατηγορίας) τα οποία εδρεύουν σε πόλεις που 
δεν είναι πρωτεύουσες Νομών, καθώς και στα καταστή¬ 
ματα Β' Ηρακλείου και Β' Λάρισας, τοποθετούνται υπάλ¬ 
ληλοι με βαθμό Υποδιευθυντή, του κλάδου Οικονομι¬ 
κών». 

Αρθρο 11 

Στο άρθρο 29 επέρχονται οι ακόλουθες τροποποιή¬ 
σεις: 

α. Η παράγραφος 2 καταργείται. 

β. Η παράγαφος 3 καταργείται και αντικαθίσταται ως 
ακολούθως: 

«3. Τον Προϊστάμενο της Υποδιεύθυνσης, ελλείποντα, 
σπόντα ή κωλυόμενο, αναπληρώνει ο Αναπληρωτής Προϊ¬ 
σταμένου της Υποδιεύθυνσης και αυτού ελλείποντος, 
απόντος ή κωλυόμενου ο αρχαιότερος εκ των υπηρετού- 
ντων στην Υποδιεύθυνση Τμηματόρχης, Προϊστάμενος 
Τμήματος». 


γ. Στην παράγραφο 5 αντικαθίσταται η λέκη «Υπηρε¬ 
σίας» με τη λέκη «Υποδιευθύνσεως». 

Άρθρο 12 

Καταργείται η παράγραφος 14 του άρθρου 33. 

Άρθρο 13 

Το άρθρο 37 καταργείται και αντικαθίσταται ως ακολού¬ 
θως: 

«Άρθρο 37 

Οργανικές θέσεις Διευθυντών και Υποδιευθυντών 

Οι Οργανικές θέσεις για τους βαθμούς Διευθυντή και 
Υποδιευθυντή, οι οποίες καλύπτονται κατά τα προβλεπό- 
μενα στα άρθρα 26 και 27, ορίζονται ως εξής: 

1. θέσεις Διευθυντών: Είκοσι έξι (26) ως εξής: 

α. Δεκαέξι (16) θέσεις Προϊσταμένων Διεύθυνσης ανά 
μία στις Διευθύνσεις που προβλέπονται στην παράγραφο 
1 του άρθρου 2. 

β. Μία (1) θέση Διευθυντή - Επιθεωρητή στην Διεύ¬ 
θυνση Επιθεώρησης. 

γ. Μία (1) θέση Διευθυντή - Συμβούλου Διοίκησης ή για 
τις θυγατρικές εταιρείες της Τ ράπεζας στην Διεύθυνση 
Προσωπικού. 

δ. Οτών (8) θέσεις Διευθυντών Καταστημάτων ανά μία 
στα Καταστήματα Αθηνών, Αττικής, Πειραιά, Θεσσαλονί¬ 
κης, Α' Λάρισας, Α' Ηρακλείου, Πάτρας και Ιωαννίνων. 

2. θέσεις Υποδιευθυντών εκατόν εξήντα δύο (162) ως 
εξής: 

α. Σαράντα επτά (47) θέσεις Αναπληρωτών Προϊσταμέ¬ 
νων Διευθύνσεων ως εξής: 

- Ανά δύο (2) στις Δ/νσεις Νομικών Υπηρεσιών, Μελετών 
και Προγραμματισμού, Επιθεώρησης και Συνεταιρισμών. 
-Ανά τρεις στις Διευθύνσεις Διαθεσίμων και Διεθνών 
Σχέσεων, Οικονομικών Υπηρεσιών, Τραπεζικών Εργα¬ 
σιών, Προσωπικού Οργάνωσης, Μηχανογράφησης, Τεχνι¬ 
κών Έργων, Φυτικής Παραγωγής και Ζωικής Παραγωγής. 
-Ανά τέσσερις (4} στις Διευθύνσεις Γεωργικών Βιομηχα¬ 
νιών, Αγροτικής Πίστης και Κεντρικού Καταστήματος. 

β. Πέντε (5) θέσεις Προϊσταμένων Υποδιευθύνσεων 
ανά μία στις ανεξάρτητες Υποδιευθύνσεις που προβλέπο- 
νται οτην παράγραφο 1 του άρθρου 2. 

γ. Πέντε (5) θέσεις Υποδιευθυντών - Επιθεωρητών στη 
Διεύθυνση Επιθεώρησης. 

δ. Πέντε (5) θέσεις Υποδιευθυντών - Συμβούλων Διοί¬ 
κησης στη Διεύθυνση Προσωπικού εκ των οποίων τρεις 
(3) για την τεκμηρίωση του έργου της και για τις θυγατρι¬ 
κές εταιρείες της Τράπεζας και δύο (2) για τους Οργανι¬ 
σμούς Προσωπικού ανά μία για τη θέση Διευθυντή του Τα¬ 
μείου Συντάξεων και Προνοίας Προσωπικού ΑΤΕ και του 
Ταμείου Υγείας Προσωπικού ΑΤΕ. 

ε. Δέκα εννέα (19) θέσεις Προϊσταμένων Γεωτεχνικών 
Επιθεωρήσεων ανά μία στις Γεωτεχνικές Επιθεωρήσεις 
με έδρα την Κομοτηνή, Θεσσαλονίκη, Κοζάνη, Ιωάννινα, 
Λάρισα, Κέρκυρα, Πάτρα, Λαμία, Αθήνα, Τρίπολη, Μυτι¬ 
λήνη, Ηράκλειο, Ρόδο, Βέροια, Τρίκαλα, Αγρίνιο, Καβάλα, 
Σέρρες και Πειραιά. 

στ. Δεκτρείς (13) θέσεις Προϊστμένων Επιθεωρήσεων 
Συνεταιρισμών ανά μία στις Επιθεωρήσεις Συνεταιρισμών 
με έδρα την Κομοτηνή, Θεσσαλονίκη, Κοζάνη, Ιωάννινα, 
Λάρισα, Κέρκυρα, Πάτρα, Λαμία, Αθήνα, Τρίπολη, Μυτι¬ 
λήνη, Ηράκλειο και Ρόδο. 

ζ. Πενήντα τέσσερις (54) θέσεις Διευθυντών Καταστη¬ 
μάτων ως εξής: 

- Δύο (2) ανά μία στα Καταστήματα Β' Ηρακλείου και Β' 
Λάρισας. 

- Σαράντα πέντε (45) ανά μία στα υπόλοιπα καταστήματα 
που εδρεύουν σε πρωτεύουσες Νομών. 

- Επτά (7) ανά μία στα Καταστήματα Α' τάξης που δεν 
εδρεύουν σε πρωτεύουσες Νομών. 

η. Δέκα τέσσερις (14) θέσεις Υποδιευθυντών Καταστη¬ 
μάτων ανά δύο (2) στα Καταστήματα Αθηνών, Αττικής, 
Θεσσαλονίκης, Α' Λαρίσας, Πάτρας και Α' Ηρακλείου και 
ανά μία (1) στα Καταστήματα Ιωαννίνων και Πειραιά. 

3. Οι είκοσι έξι (26) θέσεις Διευθυντών και οι εκατόν 
εξήντα δύο (162) θέσεις Υποδιευθυντών κατανέμονται 
κατά κλάδους, όπως προβλέπεται στα άρθρο 38 έως 52, 
στα οποία ορίζονται οι κατά κλάδο οργανικές θέσεις και η 
κατανομή τους κατά βαθμό και σε καμμία περίπτωση δεν 
επιτρέπεται η, κατά κλάδο και βαθμό, υπέρβασή τους». 

Άρθρο 14 

Η παράγραφος 1 του άρθρου 38 αντικαθίσταται ως ακο¬ 
λούθως: 

«1. 0 κλάδος Οικονομικών περιλαμβάνει τις επόμενες 
θέσεις, που κατανέμονται σε βαθμούς ως εξής: 


- Στο βαθμό του Διευθυντή 19 

- Στο βαθμό του Υποδιευθυντή 121 

- Στο βαθμό ταυ Τμηματάρχη Α 810 

- Στους βαθμούς μέχρι και του Τμηματάρχη Β 4485 

ΣΥΝΟΛΟ 5435» 


Άρθρο 15 

Η παράγραφος 3 του άρθρου 39 καταργείται.· 

Άρθρο 16 

Η παράγραφος 1 του άρθρου 43 αντικαθίσταται ως ακο¬ 
λούθως: 

«1.0 κλάδος Νομικών περιλαμβάνει τις επόμενες θέ¬ 


σεις, που κατανέμονται ως εξής: 

- Στο βαθμό του Διευθυντή 1 

- Στο βαθμό του Υποδιευθυντή 2 

- Στο βαθμό του Τ μηματάρχη Α 10 

- Στους βαθμούς μέχρι και του Τμηματάρχη Β 22 

ΣΥΝΟΛΟ 35 


Άρθρο 17 

Στο άρθρο 44 επέρχονται οι ακόλουθες τροποποιή¬ 
σεις: 

α. Το πρώτο εδάφιο του άρθρου 44 (οι τρεις πρώτες 
γραμμές) καταργείται και αντικαθίσταται ως ακολούθως: 

«1.0 κλάδος Αναλυτών - Προγραμματιστών και Οργα¬ 
νωτών περιλαμβάνει τις επόμενες θέσεις, που κατανέμο- 


νται σε βαθμούς ως εξής: 

- Στο βαθμό του Διευθυντή 1 

- Στο βαθμό του Υποδιευθυντή 4 

- Στο βαθμό του Τ μηματάρχη Α 16 

- Στους βαθμούς μέχρι και του Τ μηματάρχη Β 64 

ΣΥΝΟΛΟ 85» 


2. Οι πέραν του Διευθυντή και των Υποδιευθυντών θέ¬ 
σεις του κλάδου Αναλυτών - Προγραμματιστών και Οργα¬ 
νωτών, κατανέμονται στις επόμενες ειδικότητες, που δια- 
κρίνσνται κατά θέσεις και βαθμούς ως εξής». 

β. Στο εδάφιο β' της παραγράφου Α', η φράση «Πτυχίο 
Σχολής από τις αναγραφόμενες στην παράγραφο 2 του 


άρθρου 38» αντικαθίσταται με την φράση «Πτυχίο Σχολής 
από τις αναγραφόμενες στο άρθρο 38». 

γ. Στην παράγραφο Β - η φράση «δια δε τον βαθμό του 
Δοκίμου τα εν παραγράφω 3 του άρθρου 38» αντικαθίστα¬ 
ται με τη φράση «δια δε τον βαθμό του Δοκίμου τα εν άρ - 
θρω 38 καθοριζόμενα». 

δ, Η παράγραφος Γ αντικαθίσταται ως ακολούθως: 

«Γ. Ειδικότητα Οργανωτών 

- Στο βαθμό του Τ μηματάρχη Α 2 

- Στους βαθμούς Τμημ. Β' μέχρι και Λογιστή Β' 8 

ΣΥΝΟΛΟ 10» 

Προσόντα διορισμού στο βαθμό του Λογιστή Β' ορίζο¬ 
νται: 

Πτυχίο Ανωτάτης Σχολής εκ των αναγραφομένων στο 
άρθρο 38 και επιπλέον μεταπτυχιακάς τίτλος εκπαίδευ¬ 
σης στην Ανάλυση και Σχεδίασμά Συστημάτων και στη 
Διοίκηση Επιχειρήσεων Πανεπιστημίων του εσωτερικού ή 
εξωτερικού ή πενταετής τουλάχιστον απασχόληση και 
εμπειρία σε παρεμφερείς τομείς». 

Άρθρο 18 

Στο άρθρο 49 η φράση «εις την παράγραφον 3 του άρ¬ 
θρου 38» αντικαθίσταται με την φράση «εις την παράγρα¬ 
φον 2 του άρθρου 38». 

Άρθρο 19 

Η παράγραφος 5 του άρθρου 50 αντικαθίσταται ως ακο¬ 
λούθως: 

«5. Οι υπάλληλοι του κλάδου Οικονομολόγων και Γεωρ- 
γοοικονομολάγων από το βαθμό του Δόκιμου Οικονομο¬ 
λόγου ή Δόκιμου Γεωργοσικονομολόγου μέχρι και το 
βαθμό του Οικονομολόγου Α' ή Γεωργοοικονομολόγου Α', 
μπορούν να μετατάσσονται σε κενές ομοίβαθμες θέσεις 
άλλου κλάδου ή ειδικότητας κατά τις διατάξεις του άρθρου 
96». 

Άρθρο 20 

Καταργούνται τα άρθρα 52α και 97. 

Άρθρο 21 

Στο άρθρο 55 η φράση «εν παραγράφω 8 του άρθρου 
96» αντικαθίσταται με την φράση «εν παραγράφω 7 του 
άρθρου 96». 

Άρθρο 22 

Στο τέλος του άρθρου 58 προστίθεται η ακόλουθη πα¬ 
ράγραφος με αριθμό 4. 

«4. Στους υπαλλήλους που προσλήφθηκαν στην Τρά¬ 
πεζα απά 1.7.85 μέχρι και 22.3.87 κατόχους τίτλων μετα¬ 
πτυχιακών σπουδών επιπέδου ΜΑ8ΤΕΗ ή Διδακτορικού 
με βαθμό Λογιστή Β' ή Αρχιλογιστή αντίστοιχα, χορηγείται 
βαθμολογική και μισθολογική προώθηση ενός (1) έτους 
στο βαθμό που κατέχουν, χωρίς αναδρομικές συνέπειες, 
ύστερα από απόφαση του Διοικητή». 

Άρθρο 23 

Στο άρθρο 96 επέρχονται οι ακόλουθες τροποποιή¬ 
σεις: 

α. Η παράγραφος 8 καταργείται και αντικαθίσταται ως 
ακολούθως: 

«8α. Υπάλληλοι όλων των κλάδων του Βοηθητικού προ¬ 
σωπικού ηλικίας μέχρι 50 ετών με βαθμό τουλάχιστον 
Βοηθού πλέον τριών ετών υπηρεσίας στο βαθμό αυτό, που 

διαθέτουν ή αποκτούν τίτλους σπουδών που απαιτούνται 
κατά τα άρθρα 38 έως 52 για την πρόσληψη στο Κύριο 
Προσωπικό και έχουν απασχοληθεί ευδόκιμα επί πενταε¬ 
τία τουλάχιστον με καθήκοντα κυρίου προσωπικού, μπο¬ 
ρούν μετά από αίτησή τους, εφόσον συντρέχει υπηρε¬ 
σιακή ανάγκη, να μετατάσσονται σε κενές θέσεις κλάδων 
του κυρίου προσωπικού, αντίστοιχων των τίτλων σπουδών 
τους και της εμπειρίας τους από την προηγούμενη απα¬ 
σχόληση. 

β. Οι μετατασσόμενοι εντάσσονται σε βαθμό και με αρ¬ 
χαιότητα σ' αυτόν, που, αντιστοιχεί στο χρόνο που απαιτεί¬ 
ται για την προαγωγή στον κατεχόμενο βαθμό του Βοηθη¬ 
τικού Προσωπικού, μειωμένο κατά τρία έτη, με βάση τον 
εισαγωγικό βαθμό που δικαιολογεί ο κατεχόμενος τίτλος 
σπουδών (Δοκίμου, Βοηθού ή Υπολογιστού) και όχι μέρα 
του βαθμού του Αρχιλογιστή, ενώ για τη μισθολογική 
ένταξη λογίζεται ολόκληρος ο χρόνος πραγματικής υπη¬ 
ρεσίας του στην Τράπεζα πλέον του χρόνου τυχόν προϋ¬ 
πηρεσίας. 

Σε περιπτώσεις απόκτησης του τίτλου σπουδών που 
επιτρέπει τη μετάταξη μετά την πρόσληψη στην Τράπεζα, 
για την βαθμολογική ένταξη δεν λογίζεται ο χρόνος υπη¬ 
ρεσίας που διανύθηκε προ της απόκτησης του τίτλου 
σπουδών. 

γ. Οι μετατάξεις της παρούσης παραγράφου, γίνονται 
με απόφαση του Διοικητή, μετά σύμφωνη γνώμη του Υπη¬ 
ρεσιακού Συμβουλίου, το οποίο κρίνει το ευδόκιμο της πε¬ 
νταετούς τουλάχιστον απασχόλησης σε καθήκοντα κυρίου 
προσωπικού και καθορίζει ανάλογα τον κλάδο και το 
βαθμό μετάταξης. 

δ. Υπηρετούντες υπάλληλοι του κυρίου προσωπικού 
προερχόμενοι από μετάταξη από το βοηθητικό προσω¬ 
πικό, δύνανται με αίτησή τους να ζητήσουν την μισθολο- 
γική τους επανένταξη με βάση την παράγραφο β της πα¬ 
ρούσης, ή οποία δεν μπορεί να επιφέρει προώθηση πέραν 
των 3 μισθολογικών κλιμακίων και γίνεται με απόφαση του 
Διοικητή, χωρίς αναδρομικές οικονομικές συνέπειες». 

β. Στα εδάφια α' και ε' της παραγράφου 9, απαλέίφεται 
η φράση «και διατρητριών». 

Αρθρο 24 

Το εδάφιο δ' της παραγράφο υ 1 του άρθρου 103 καταρ - 
γείται και αντικαθίσταται ως ακολούθως: 

«δ. Η άδεια άνευ αποδοχών πλην των αδειών της παρα¬ 
γράφου 4 του άρθρου 89». 

Αρθρο 25 

Στο άρθρο 104 επέρχονται οι ακόλουθες τροποποιή¬ 
σεις: 

α. Η παράγραφος 1 καταργείται και αντικαθίσταται ως 
ακολούθως: 

1. Η προαγωγή, διενεργείται μετά από κρίση και σύ¬ 
γκριση μεταξύ υπαλλήλων πο ( υ ανήκουν στον Ιδιο κλάδο, 
αποκλειόμενης της σύγκρισης μεταξύ υπαλλήλων που 
ανήκουν σε διαφορετικούς κλάδους. 


Ειδικώς επί προαγωγών προς πλήρωση κενών Οργανι¬ 
κών θέσεων των βαθμών Διευθυντή ή Υποδιευθυντή Περι¬ 
φερειακών Υπηρεσιών (άρθρο 37 παρ. 1 εδάφιο δ για 
Διευθυντές, και παρ. 2 εδάφια ε - η για Υποδιευθυντές) η 
προαγωγή διενεργείται μετά από κρίση και σύγκριση μόνο 
μεταξύ υπαλλήλων του κλάδου Οικονομικών ή Γεωτεχνι¬ 
κών κατά περίπτωση που έχουν ασκήσει επί πενταετία 
τουλάχιστον καθήκοντα σε υπεύθυνες θέσεις Περιφε¬ 
ρειακών Υπηρεσιών ή της Διεύθυνσης Κεντρικού Κατα¬ 
στήματος*. 

β. Στο εδάφιο α' της παραγράφου 3 απαλείφεται η 
φράση «και Γραμματέως Προϊσταμένης». 

Άρθρο 26 

Στο άρθρο 140 επέρχονται οι ακόλουθες τροποποιή¬ 
σεις: 

α. Στην παράγραφο 1 προστίθεται εδάφιο υπό στοιχείο 
δ, που έχει ως εξής: 

«δ. Κατ’ εξαίρεση της διάταξης του προηγούμενου εδα¬ 
φίου γ ο χρόνος πραγματικής υπηρεσίας υπαλλήλων του 
κύριου προσωπικού που διανύθηκε πριν από τον διορισμό 
τους στην ΑΤΕ σε Τράπεζα του Δημοσίου Τομέα, όπως 
αυτός είχε οριοθετηθεί με τις διατάξεις του Νόμου 1256/ 
1982, εφόσον ασκήθηκε σε καθήκοντα κυρίου προσωπι¬ 
κού, προσμετράται μέχρι τεσσάρων ετών στον κατεχό¬ 
μενο βαθμό, ως πλεονάζουν χρόνος για προαγωγή, αφο- 
ρουμένου από αυτόν του χρόνου που λογίσθηκε για το διο¬ 
ρισμό ή ένταξη ή μετάταξη ή προαγωγή. 

Ο ως άνω χρόνος που προσμετράται λογίζεται για μία 
μόνο προαγωγή κατά την πρώτη εφαρμογή και τυχόν πλε- 
ονόζων τμήμα ή ολόκληρος μεταφέρεται για περαιτέρω 
προαγωγές κατά τα οριζόμενα στην παράγραφο 4 του πα¬ 
ρόντος. 

Για τους υπαλλήλους που υπηρετούν κατά τη δημο¬ 
σίευση του παρόντος η προσμέτρηση γίνεται μετά από αί¬ 
τησή τους, που υποβάλλεται μέσα σε τρίμηνη προθεσμία 
από της δημοσίευσης του παρόντος στην Εφημερίδα της 
Κυβερνήσεως». 

β. Η παράγραφος 5 καταργείται και αντικαθίσταται ως 
ακολούθους: 

«5. Οι διατάξεις των παραγράφων 1 και 2 του παρόντος 
εφαρμόζονται και επί των μετά την μετατροπή της ΑΤΕ σε 
Ανώνυμη Εταιρεία, διορισθέντων ή διοριζομένων υπαλλή¬ 
λων για την αναγνώριση προϋπηρεσίας και μέχρι τεσσά¬ 
ρων ετών, κατ’ ανώτατο όριο». 

Η απόφαση αυτή να δημοσιευθεΐ οτην Εφημερίδα της 
Κυβερνήσεως. 

Αθήνα, 9 Φεβρουάριου 1995 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΟΙΚΟΝΟΜΙΑΣ 

Γ. ΠΟΤΤΑΚΗΣ Γ. ΠΑΠΑΝΤΟΝΙΟΥ 

ΓΕΩΡΓΙΑΣ 

Γ. ΜΩΡΑΪΤΗΣ 



Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚστην επαρχία με καταβολήτης αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού} αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 1 Κωδικός αριθ. κατάθεσης στο Δημόσιο Ταμείο 3512 1 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β Γ 

» 

40.000 

» 

2.000 

γί » » 

» 

Γ 


10.000 

» 

500 

δ) » » 

» 

Δ’ 


40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

V 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η} » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 


3.000 

» 

150 

ι) » » 

» 

Α.Ε. &Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


>.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















